Foto: RIA Novosti / Stringer AQSh Ukrainaning amaldagi prezidenti Pyotr Poroshenkoga daxlsiz qolishi kafolatini berdi. Bu haqda Vashingtondagi manbalarga iqtibos keltirgan holda “Strana.ua” nashri xabar berdi. Nashrning ta’kidlashicha, AQSh Ukraina prezidenti saylovlarida g‘alaba qozongan Vladimir Zelenskiy jamoasiga “Poroshenkoga tegmaslikni” uqtirgan. Saylovlarning dastlabki natijalariga ko‘ra, Zelenskiy 72,87 foiz ovoz to‘plagan, Poroshenkoni esa 24,8 foiz saylovchi qo‘llab-quvvatlagan. Poroshenko mag‘lubiyatini tan olib, Zelenskiyni g‘alaba bilan tabriklagan.